2.2.Познаване на експлоатационните процедури и системи за безопасност, свързани със задачата
 а)Експлоатация на влаковете в нормални, влошени и аварийни ситуации.
 б)Оперативни процедури в отделните пунктове (пункт за сигнализация, гара/депо, разпределителна гара) и правила за безопасност.
 в)Местни оперативни разпоредби.
 2.3.Познаване на оборудването на влака
 а)Цел и използване на оборудването на вагоните и возилата.
 б)Идентификация и организация на техническите прегледи.
 в)Подходящи знания за свързаните с безопасността задачи по отношение на процедурите и интерфейсите за подвижния състав.
 3.Способност за практическо прилагане на знанията
 Прилагането на тези знания в нормални, влошени и аварийни условия предполага персоналът да бъде напълно запознат с:
 –методите и принципите за прилагане на правилата и процедурите;
 –процедурата за използване на разположеното по протежение на железопътната линия оборудване и на подвижния състав, както и на специалното оборудване, свързано с безопасността.
 По-специално:
 а)Прилагане на правилата за композиране на влак, правилата за спирачната система на влака, правилата за товаренето на влака и др. с цел осигуряване на изправно състояние на влака.
 б)Разбиране на маркировките и надписите по возилата.
 в)Процедура за определяне и осигуряване на налични данни за влака.
 г)Комуникация с влаковата бригада.
 д)Комуникация с персонала, отговарящ за контрола на движението на влаковете.
 е)Работа при влошени условия, особено когато това засяга подготовката на влаковете.
 ж)Предпазни и предупредителни мерки, изисквани от правилата и наредбите, или съгласно местни разпоредби за съответния район.
 з)Действия, които се предприемат при произшествия, включващи превоз на опасни товари (когато е приложимо).
 Допълнение З
 Европейски номер на возилото и съответна буквена маркировка върху корпуса
 1.ОБЩИ РАЗПОРЕДБИ ОТНОСНО ЕВРОПЕЙСКИЯ НОМЕР НА ВОЗИЛОТО
 Европейският номер на возилото (EVN) се присвоява в съответствие с допълнение 6 към приложение II към Решение (ЕС) 2018/1614
 20
 .
 EVN се изменя в съответствие с точка 3.2.2.8 от приложение II към Решение (ЕС) 2018/1614.
 EVN може да бъде изменено по искане на ползвателя в съответствие с точка 3.2.2.9 от приложение II към Решение (ЕС) 2018/1614.
 2.ОБЩИ ПОЛОЖЕНИЯ ОТНОСНО ВЪНШНАТА МАРКИРОВКА
 Главните букви и цифрите, които съставляват надписа на маркировката, трябва да са с минимална височина 80 mm, изписани с безсерифен шрифт с типографско качество. По-малка височина може да се използва само ако няма друга възможност за нанасяне на маркировката освен върху надлъжните греди от рамата на возилото.
 Маркировката не може да бъде поставяна по-високо от 2 метра над нивото на главата на релсата.
 Стопанисващият (ползвателят на) возилото може да добави с букви, по-големи от тези на европейския номер на возилото, собствена цифрова маркировка (съдържаща основно цифри от серийния номер, допълнени от буквен код), която е полезна при експлоатацията. Стопанисващият возилото може да избере мястото, на което да бъде поставен неговият собствен номер, но европейският номер на возилото трябва винаги да се разграничава лесно от собствената маркировка на стопанисващия (ползвателя на) возилото.
 3.ВАГОНИ
 Маркировката трябва да бъде изписана върху корпуса на вагона по следния начин:
 23.
 TEN
 80
 D-RFC
 7369 553-4
 Zcs
 31.
 TEN
 80
 D-DB
 0691 235-2
 Tanoos
 33.
 TEN
 84
 NL-ACTS
 4796 100-8
 Slpss
 Където в примерите:
 D и NL означават държавата членка, извършила регистрацията, както е определено в част 4 от допълнение 6 към Решение (ЕС) 2018/1614.
